title: I Lelipi Gadang tekén I Katak
text: Sedek dina anu, ada koné Lelipi Gadang teka ka telagané ento. Lelipiné ento tuah lelipi ané demen ngamah katak. Sawiréh di cariké telah suba kataké amaha, né jani ia ngungsi tongos telaga eningé ngalih amah. Disubané teked ditu, dapetanga uli joh ada ratun katak ané kaliwat gedé, awakné mokoh. Ngelah lantas pepineh loba I Lelipi Gadang, bakal ngamah ratun kataké.